શ્રેણી દરમિયાન ઓપનિંગ જોડી નિષ્ફળ જવાને લઈને શાસ્ત્રીએ કહ્યું કે, અમારી ટ્રીમ પાસે ઓપનિંગ માટે સૌથી શ્રેષ્ઠ વિકલ્પો હતા અને અમે તેને અજમાવ્યા. શાસ્ત્રીએ પોતાના બચાવમાં 161 ટેસ્ટ મેચ રમીને નિવૃત્ત થયએલા ઈંગ્લેન્ડના જ ખેલાડી એલિસ્ટર કૂકને લઈને કહ્યું હતું કે, ખૂદ કૂકે જ માન્યું કે ઈંગ્લેન્ડમાં આ વખતે જે રીતે ડ્યૂલ બૉલની હરકત કરી રહી હતી તે તેની આખી કારકિર્દીમાં પહેલીવાર થઈ રહ્યું હતું. કુકે એ પણ કહ્યું હતું કે, આ વખતે પીચ પર ઘાંસ વધારે હતું, જેના કારણે બોલ સ્વિંગ થઈ રહ્યો હતો. હવે તમે જ જુઓ કે જે વ્યક્તિ ઈંગ્લેન્ડ માટે 161 ટેસ્ટ મેચ રમી ચુક્યો હોય અને તેમાંથી અડધી ટેસ્ટ મેચ ઈંગ્લેન્ડમાં જ રમી હોય, તે પોતે જ બોલની મુવમેંટને લઈને હેરાન હોય, તો પછી અમારા ઓપનર્સને તો મુશ્કેલી થાય જ ને. તેમ છતાંયે ખેલાડીઓએ સાચા પ્રયાસ કર્યા.